Han var søn af [[diakon]] i Neuenkirchen Tycho Jessen (1684-1760)  og Anna Elisabeth født Schrøder (1688-1761), tjente i en årrække [[Frederik 5.|Frederik V]] som kammertjener og fik som sådan [[1759]] [[gavebrev]] på den forhenværende [[krudt]]mølle ved [[Raavad]] ([[Raadvad Mølle]]) for der at anlægge et [[Fil (værktøj)|filehuggeri]], der blev beskyttet ved omfattende [[Privilegium|privilegier]]. [[1762]] fik han desuden Stubbemøllen ([[Stampen]]) til en [[sabel]]fabrik. Fabrikvirksomheden gik imidlertid kun dårligt, og trods mange begunstigelser og pengetilskud af kongen gik foretagendet [[1765]] [[fallit]]. I stedet ernærede Jessen sig som [[vin]]handler på [[Amagertorv]] og fik bl.a. leverancen til enkedronning [[Juliane Marie af Braunschweig-Wolfenbüttel|Juliane Maries]] hof. Ved [[Johann Friedrich Struensee|Struensees]] fald var Jessen, der ved sin afgang efter kongens død var blevet [[justitsråd]], et virksomt medlem af sammensværgelsen og med sit kendskab til [[Christiansborg]]s indviklede gange og talløse døre, hvortil han endnu havde en hovednøgle, var han hin [[17. januar]] en habil vejviser ved overrumplingen; for sine tjenester belønnedes han først med et engangsbeløb på 2000 [[rigsdaler]] og fra [[1780]] med 400 rigsdaler årligt. [[1778]] fik han det indbringende embede som [[kæmmerer]] ved [[Øresunds Toldkammer]], blev samme år etatsråd og døde 16. august 1800.
Historie Erhvervsliv